Serbske Pazlicy (HS/SN). W zwisku z ratarskej wulkoprodukciju a wutworjenjom hoberskich zahonow je so za čas NDR wjele pólnych pućikow zhubiło, dokelž su je prosće zaworali. Jedyn tajki wjedźeše wot Miłočanskeje žaby paralelnje k spjatemu jězorej nimo hórki z někotrymi štomami do Serbskich Pazlic. Wšitke wotrězki tohole puća na polu so zhubichu. Jeno starši ludźo wo tymle pućiku hišće wědźa. Na zbožo so komuny, wokrjesy a kraje dźensa za to zasadźeja, tajke idyliske blečki wozrodźić a tak čłowjekej a přirodźe lěpše wuměnjenja skićić.
szl_Latn